สำนักชลประทานที่ 15  Kick off โครงการไทยนิยม ยั่งยืน
สำนักชลประทานที่ 15 ได้ Kick off โครงการไทยนิยม ยั่งยืน ในกิจกรรมจ้างแรงงานชลประทาน เพื่อสร้างงาน สร้างรายได้ ให้แก่เกษตรกร และผู้มีรายได้น้อย

ที่สำนักงานโครงการส่งน้ำและบำรุงรักษานครศรีธรรมราช   นายศักดิ์ดา อยู่เดช ผู้อำนวยการโครงการส่งน้ำและบำรุงรักษานครศรีธรรมราช   สำนักชลประทานที่ 15 ได้ทำการ Kick off ขับเคลื่อนโครงการไทยนิยมยั่งยืน ภายใต้โครงการจ้างแรงงานชลประทาน โดยมีประชาชนที่ขึ้นทะเบียนผู้มีรายได้น้อย ผู้ที่ขึ้น  ทะเบียนเกษตรกร และเป็นสมาชิกผู้ใช้นำชลประธาน กว่า 50 คน ในพื้นที่อำเภอเมือง อำเภอพระพรหม และอำเภอลานสกา สมัครเข้าทำงานขุดลอกคลอง  ชลประทาน 2 สาย คือ คลองชลประทานท่าดี ระยะทาง 30 กิโลเมตร และคลอง  ชลประทานเสาธง ระยะทาง 80 กิโลเมตร เพื่อสร้างสร้างงาน สร้างรายได้ให้กับเกษตรกรและประชาชนผู้มีรายได้น้อย ซึ่งก่อให้เกิดความมั่นคงยั่งยืน ทั้งทางด้านสังคมและเศรษฐกิจ 

ทั้งนี้ ในพื้นที่รับผิดชอบของโครงการส่งน้ำและบำรุงรักษา  นครศรีธรรมราช ได้กำหนดขับเคลื่อนงาน โครงการไทยนิยมยั่งยืน ใน 3 กิจกรรม   ได้แก่ โครงการจ้างแรงงานชลประทาน โครงการส่งเสริมการใช้ยางในหน่วยงาน  ภาครัฐ โดยการสร้างถนนผสมยางพารา จำนวน 4 สาย และโครงการพัฒนา  โครงสร้างพื้นฐานด้านแหล่งน้ำชลประทานในการพัฒนา ฟื้นฟูแหล่งน้ำชลประทาน  เพื่อป้องกันและบรรเทาสาธารณภัยและภัยแล้ง รวมงบประมาณทั้งหมด   40 ล้านบาท โดยคาดว่าโครงการทั้งหมดจะแล้วเสร็จ ภายในวันที่ 30 กันยายนนี้